**ПРОЕКТ!**

**СЪОБЩЕНИЕ ДО СРЕДСТВАТА ЗА МАСОВО ОСВЕДОМЯВАНЕ**

ПРАВИТЕЛСТВОТО ВЪЗЛОЖИ НА ДИРЕКЦИЯ „ДОБРО УПРАВЛЕНИЕ“ ВАДМИНИСТРАЦИЯТА НА МИНИСТЕРСКИЯ СЪВЕТ ДА ИЗВЪРШВА ПРОВЕРКА НА РАЗХОДИТЕ ЗА ТЕХНИЧЕСКА ПОМОЩ ПО ПРИОРИТЕТ 5 „ТЕХНИЧЕСКА ПОМОЩ“ НА ПРОГРАМА „РАЗВИТИЕ НА РЕГИОНИТЕ“ 2021-2027 Г.

Правителството прие изменение на Решение № 677 от 2022 г., с което на дирекция „Добро управление” в Администрацията на Министерския съвет се възлага извършването на проверки за верификация на разходи по проекти за техническа помощ на управляващите органи на три оперативни програми от програмен период 2014 – 2020 г. и на три програми от програмен период 2021 – 2027 г., съфинансирани от европейските фондове при споделено управление.

С изменението на Решение № 677 от 2022 г., на дирекция „Добро управление“ в Администрацията на Министерския съвет се възлага и извършването на проверки по смисъла на параграф 1, буква а) на член 74 от Регламент (ЕС) 2021/1060 на Европейския парламент и на Съвета от 24 юни 2021 година за верификация на разходи извършени от Управляващия орган на Програма „Развитие на регионите“ 2021 – 2027 г. в качеството му на бенефициент по Приоритет 5 „Техническа помощ“.

Решението осигурява спазването на принципа на адекватно разделение на функциите при извършване на управленски проверки на разходите за техническа помощ чрез възлагането им на дирекция „Добро управление“ в Администрацията на Министерския съвет, в която е изграден административен капацитет по управлението и контрола на средства от ЕС, доказал се в рамките на три последователни програмни периода.

СЪГЛАСУВАЛ:

ДАНИЕЛА ГЮРДЖЕКЛИЕВА – НАЧАЛНИК НА ОТДЕЛ ВОП, ДИРЕКЦИЯ ВОПМС