**Проект!**

|  |
| --- |
| **ДО** |
| **МИНИСТЕРСКИЯ СЪВЕТ** |
| **НА РЕПУБЛИКА БЪЛГАРИЯ** |

**Д О К Л А Д**

**от**

**Андрей Цеков – министър на регионалното развитие и благоустройството**

**ОТНОСНО:** Проект на Решение на Министерския съвет за допълнение на Решение № 677 на Министерския съвет от 19 септември 2022 г., с което на дирекция „Добро управление“ в Администрацията на Министерския съвет е възложено извършването на проверки за верификация на разходи по проекти за техническа помощ на управляващи органи на програми, съфинансирани от европейските фондове при споделено управление

**УВАЖАЕМИ ГОСПОДИН МИНИСТЪР-ПРЕДСЕДАТЕЛ,**

**УВАЖАЕМИ ГОСПОЖИ И ГОСПОДА МИНИСТРИ,**

На основание чл. 31, ал. 2 от Устройствения правилник на Министерския съвет и на неговата администрация, във връзка с член 74, параграф 1, първа алинея, буква „а” от [Регламент (ЕС) № 2021/1060](javascript:%20NavigateDocument('EU32013R1303');) внасям за разглеждане Проект на Решение на Министерския съвет за допълнение на Решение № 677 на Министерския съвет от 19 септември 2022 г. задаване на съгласие и за възлагане на дирекция „Добро управление“ в администрацията на Министерския съвет да извършва проверки по смисъла на чл. 125, параграф 4, първа алинея, буква „а” от Регламент (ЕС) № 1303/2013 на Европейския парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета за верифициране на разходи на Управляващия орган на Оперативна програма „Наука и образование за интелигентен растеж“ 2014 – 2020 г. в качеството му на бенефициент по Приоритетна ос 4 „Техническа помощ“ на ОПНОИР, на Управляващия орган на Оперативна програма „Иновации и конкурентоспособност” 2014 – 2020 г. в качеството му на бенефициент по Приоритетна ос 5 „Техническа помощ” на ОПИК и на Управляващия орган на Оперативна програма „Региони в растеж“ 2014 – 2020 г. в качеството му на бенефициент по Приоритетна ос 8 „Техническа помощ” на ОПРР с изключение на бюджетна линия BG16RFOP001-8.002-0001-C02 „Осигуряване на средства за поддържане на професионален и административен капацитет на УО на ОПРР от Структурните фондове на ЕС“ и проверки по смисъла на чл. 74, параграф 1, първа алинея, буква „а” от Регламент (ЕС) 2021/1060 на Европейския парламент и на Съвета от 24 юни 2021 г. за установяване на общоприложимите разпоредби за Европейския фонд за регионално развитие, Европейския социален фонд плюс, Кохезионния фонд, Фонда за справедлив преход и Европейския фонд за морско дело, рибарство и аквакултури, както и на финансовите правила за тях и за фонд „Убежище, миграция и интеграция“, фонд „Вътрешна сигурност“ и Инструмента за финансова подкрепа за управлението на границите и визовата политика за верифициране на разходи на Управляващия орган на Програма „Образование“ 2021 – 2027 г. в качеството му на бенефициент по приоритета за техническа помощ на ПО и на Управляващия орган на Програма „Конкурентоспособност и иновации в предприятията” 2021 – 2027 г. и на Програма „Научни изследвания, иновации и дигитализация за интелигентна трансформация“ 2021 – 2027 г. в качеството му на бенефициент по приоритетите за техническа помощ на ПКИП и ПНИИДИТ и за отмяна на Решение № 883 на Министерския съвет от 2018 г. и Решения № 567 и № 662 на Министерския съвет от 2019 г.

С цел осигуряване на качественото и навременно извършване на верификацията на разходите по техническа помощ на Оперативна програма „Региони в растеж“ 2014 – 2020 г. с оглед обезпечаване на дейностите по управление и изпълнение на програмата, както и спазването на принципа за адекватно разделение на функциите при извършване на управленски проверки на разходите за техническа помощ, с Решение на Министерския съвет № 677 от 19 септември 2022 г. проверките по смисъла на чл. 125, параграф 4, буква „а“ от Регламент (ЕС) № 1303/2013 по Приоритетна ос 8 „Техническа помощ“ на ОПРР с изключение на бюджетна линия BG16RFOP001-8.002-0001-C02 „Осигуряване на средства за поддържане на професионален и административен капацитет на УО на ОПРР от Структурните фондове на ЕС“ са възложени на дирекция „Добро управление“ в Администрацията на Министерския съвет. Дирекцията разполага с необходимия професионален опит по отношение проверката на допустимостта и законосъобразността на разходите и изграден административен капацитет в управлението и контрола на средства от ЕС както в рамките на приключилия програмен период 2007 – 2013 г., така и в програмен период 2014 – 2020 г., в качеството на Управляващ орган по Оперативна програма „Добро управление“ 2014 - 2020 г. и по две оперативни програми за периода 2007 – 2013 г. (Оперативна програма „Административен капацитет“ и Оперативна програма „Техническа помощ").

С т. 1, б. „е“ от Решение № 712 на Министерския съвет от 6 октомври 2020 г. за определяне на структурите, отговорни за управлението, контрола, отчетността, координацията и одита на програмите, съфинансирани от Европейския фонд за регионално развитие, Европейския социален фонд плюс, Кохезионния фонд, Европейския фонд за морско дело, рибарство и аквакултури, Фонда за справедлив преход, Европейския фонд за гарантиране на земеделието, Европейския земеделски фонд за развитие на селските райони, Фонд „Вътрешна сигурност”, Фонд „Убежище и миграция“ и Инструмента за финансово подпомагане на управлението на границите и за визите като част от Фонда за интегрирано управление на границите за програмен период 2021 – 2027 г., и програмите за сътрудничество, в които Република България участва за програмен период 2021 – 2027 г., изменено и допълнено с Решение № 272 от 2022 г., Решение № 519 от 2022 г., Решение № 97 от 2023 г. и с Решение № 275 от 2023 г., на Главна дирекция „Стратегическо планиране и програми за регионално развитие“ към Министерство на регионалното развитие и благоустройството е възложено да изпълнява и функциите на Управляващ орган на Програма „Развитие на регионите“ 2021 – 2027 г. (ПРР). С оглед одобрението на програмата и стартирането на нейното изпълнение, с проекта на Решение се предлага на дирекция „Добро управление“ в Администрацията на Министерския съвет, да бъде възложено и извършването на проверки по смисъла на параграф 1, буква а) на член 74 от Регламент (ЕС) 2021/1060 на Европейския парламент и на Съвета от 24 юни 2021 година за верификация на разходи извършени от Управляващия орган на ПРР в качеството му на бенефициент по Приоритет 5 „Техническа помощ“.

Предложеният проект на решение не засяга целите на програмите, финансовата рамка и размера на отпуснатото европейско и национално финансиране.

Одобрението на проекта на решение ще осигури адекватно разделение на отговорностите при верификацията на разходите по смисъла на чл. 74, параграф 1, буква „а“ от Регламент (ЕС) 2021/1060 по Приоритет 5 „Техническа помощ“ на ПРР, каквото е изискването на чл. 74, параграф 3 от Регламент (ЕС) 2021/1060. Същото ще допринесе за качественото и навременно извършване на верификацията на разходите за техническа помощ с оглед обезпечаване на дейностите по управление и изпълнение на програмите.

Пакетът от документи е разгледан от Съвета за координация при управлението на средствата от Европейския съюз (СКУСЕС).

В тази връзка и на основание чл. 7, ал. 3 от Постановление № 70 на Министерския съвет от 14 април 2010 за координация при управлението на средствата от Европейските структурни и инвестиционни фондове и за създаване на СКУСЕС (обн., ДВ, бр. 31 от 2010 г.), материалите се считат за преминали съгласуване по чл. 32 от Устройствения правилник на Министерския съвет и на неговата администрация.

Предложеният проект на решение не води до въздействие върху държавния бюджет, поради което е приложена финансова обосновка по Приложение № 2.2 към чл. 35, ал. 1, т. 4, буква „б“ от Устройствения правилник на Министерския съвет и на неговата администрация.

Предвид естеството на проекта на решение на Министерския съвет, не е предвидено обществено обсъждане.

Предложеният проект на акт не е свързан с транспониране на актове на Европейския съюз, поради което не се налага да бъде изготвена справка за съответствие с европейското право.

Преписката е оформена съгласно изискванията на чл. 35 от Устройствения правилник на Министерския съвет и на неговата администрация.

**УВАЖАЕМИ ГОСПОДИН МИНИСТЪР-ПРЕДСЕДАТЕЛ,**

**УВАЖАЕМИ ГОСПОЖИ И ГОСПОДА МИНИСТРИ,**

Предвид гореизложеното и на основание чл. 8, ал. 3 от Устройствения правилник на Министерския съвет и на неговата администрация, предлагам на Министерския съвет да приеме проекта на Решение за допълнение на Решение № 677 на Министерския съвет от 19 септември 2022 г. задаване на съгласие и за възлагане на дирекция „Добро управление“ в администрацията на Министерския съвет да извършва проверки по смисъла на чл. 125, параграф 4, първа алинея, буква „а” от Регламент (ЕС) № 1303/2013 на Европейския парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета за верифициране на разходи на Управляващия орган на Оперативна програма „Наука и образование за интелигентен растеж“ 2014 – 2020 г. в качеството му на бенефициент по Приоритетна ос 4 „Техническа помощ“ на ОПНОИР, на Управляващия орган на Оперативна програма „Иновации и конкурентоспособност” 2014 – 2020 г. в качеството му на бенефициент по Приоритетна ос 5 „Техническа помощ” на ОПИК и на Управляващия орган на Оперативна програма „Региони в растеж“ 2014 – 2020 г. в качеството му на бенефициент по Приоритетна ос 8 „Техническа помощ” на ОПРР с изключение на бюджетна линия BG16RFOP001-8.002-0001-C02 „Осигуряване на средства за поддържане на професионален и административен капацитет на УО на ОПРР от Структурните фондове на ЕС“ и проверки по смисъла на чл. 74, параграф 1, първа алинея, буква „а” от Регламент (ЕС) 2021/1060 на Европейския парламент и на Съвета от 24 юни 2021 г. за установяване на общоприложимите разпоредби за Европейския фонд за регионално развитие, Европейския социален фонд плюс, Кохезионния фонд, Фонда за справедлив преход и Европейския фонд за морско дело, рибарство и аквакултури, както и на финансовите правила за тях и за фонд „Убежище, миграция и интеграция“, фонд „Вътрешна сигурност“ и Инструмента за финансова подкрепа за управлението на границите и визовата политика за верифициране на разходи на Управляващия орган на Програма „Образование“ 2021 – 2027 г. в качеството му на бенефициент по приоритета за техническа помощ на ПО и на Управляващия орган на Програма „Конкурентоспособност и иновации в предприятията” 2021 – 2027 г. и на Програма „Научни изследвания, иновации и дигитализация за интелигентна трансформация“ 2021 – 2027 г. в качеството му на бенефициент по приоритетите за техническа помощ на ПКИП и ПНИИДИТ и за отмяна на Решение № 883 на Министерския съвет от 2018 г. и Решения № 567 и № 662 на Министерския съвет от 2019 г.

**Приложения:**

1. Проект на Решение на Министерския съвет;
2. Финансова обосновка, одобрена от министъра на финансите;
3. Проект на съобщение до средствата за масово осведомяване.
4. Протокол от процедура по неприсъствено вземане на решение на СКУСЕС

**МИНИСТЪР:**

**АНДРЕЙ ЦЕКОВ**

Съгласували:

Николай Сайков – Нач. на политическия кабинет на министъра на РРБ………………………дата………………………………

Ангелина Бонева – Зам.-министър на РРБ…………………………………………дата………………………………

Мирослава Владимирова – Гл. секретар на МРРБ…………………………………………дата………………………………

Десислава Ганева – Директор на Дирекция „Правна“, МРРБ ……………………………………дата………………………………

Мария Костова – Директор на Дирекция „ФСД“, МРРБ……………………………………дата………………………………..

Ася Станкова – Главен директор, ГД СППРР, МРРБ……………………………………дата………………………………..

Нурай Осман – и.д. началник отдел ФУК, ГД СППРР……………………………………дата………………………………..

Живка Георгиева – началник отдел КОПН, ГД СППРР……………………………………дата………………………………..

Изготвил:

Георги Витяков, гл. експерт отдел ФУК, ГД СППРР…………………………дата………..………………………