ПРИЛОЖЕНИЕ № 2.2

към чл. 35, ал. 1, т. 4, буква „б“

|  |
| --- |
| **ОДОБРИЛ,**  **МИНИСТЪР НА ФИНАНСИТЕ:**  **Ф И Н А Н С О В А О Б О С Н О В К А**  **ОТНОСНО:** Проект на Решение на Министерския съвет за допълнение на Решение № 677 на Министерския съвет от 19 септември 2022 г., с което на дирекция „Добро управление“ в Администрацията на Министерския съвет е възложено извършването на проверки за верификация на разходи по проекти за техническа помощ на управляващи органи на програми, съфинансирани от европейските фондове при споделено управление  Мотиви и цел за внасяне за разглеждане от Министерския съвет на проекта на акт  С Решение № 677 на Министерския съвет от 19 септември 2022 г. правителството дава съгласие и възлага на дирекция „Добро управление“ в администрацията на Министерския съвет извършването на верифициране на разходите по проекти с бенефициенти Управляващият орган на Оперативна програма „Наука и образование за интелигентен растеж“ 2014 – 2020 г. , Управляващият орган по Оперативна програма „Иновации и конкурентоспособност” 2014 – 2020 г. и Управляващият орган по Оперативна програма „Региони в растеж” 2014 – 2020 г. по приоритетните оси за техническа помощ на подопечните им програми. С решението се дава съгласие и се възлага на дирекция „Добро управление“ в администрацията на Министерския съвет и извършването на верифициране на разходите по проекти на следните управляващи органи на програми от програмен период 2021-2027, по които същите са бенефициенти по приоритети за техническа помощ – Управляващият орган на Програма „Образование“ 2021 – 2027 г., Управляващият орган на Програма „Конкурентоспособност и иновации в предприятията” 2021 – 2027 г., и Управляващият орган на Програма„Научни изследвания, иновации и дигитализация за интелигентна трансформация“ 2021 – 2027 г.  С оглед на одобрението и стартирането на Програма „Развитие на регионите“ 2021-2027, с проекта на Решение се предлага допълване на Решение № 677 на Министерския съвет от 19 септември 2022 г., с което на дирекция „Добро управление“ в Администрацията на Министерския съвет да бъде възложено и извършването на проверки по смисъла на параграф 1, буква а) на член 74 от Регламент (ЕС) 2021/1060 на Европейския парламент и на Съвета от 24 юни 2021 година за верификация на разходи извършени от Управляващия орган на Програма „Развитие на регионите“ в качеството му на бенефициент по Приоритет 5 „Техническа помощ“.   1. Очаквани резултати от предлагането на проекта на акт   Одобрението на проекта на решение ще осигури адекватно разделение на отговорностите при верификацията на разходите по Приоритет 5 „Техническа помощ“ на Програма „Развитие на регионите“, за проектите с бенефициент Управляващият орган на програмата, каквото е изискването на чл. 74, параграф 3 от Регламент (ЕС) 2021/1060.  Приемането на Решението ще допринесе и за качественото и навременно извършване на верификацията на разходите по Приоритет „Техническа помощ“ на Програма „Развитие на регионите“.  Предложеният проект на акт няма да доведе до пряко и/или косвено въздействие върху държавния бюджет.   1. Мотивирана оценка за размера на необходимите допълнителни разходи/трансфери/други плащания, които се предлага да бъдат одобрени по бюджета на първостепенния разпоредител с бюджет или по сметка за средства от Европейския съюз, за сметка на бюджети по държавния бюджет.   За прилагането на акта не са необходими допълнителни средства от държавния бюджет.  Предложеният проект на акт не води до въздействие върху държавния бюджет. |

**ПРЕДЛОЖИЛ:**

**МИНИСТЪР НА РЕГИОНАЛНОТО**

**РАЗВИТИЕ И БЛАГОУСТРОЙСТВОТО:**

**АНДРЕЙ ЦЕКОВ**

Съгласували:

Николай Сайков- Началник на политическия кабинет………………..…………………...дата………………………….

Ангелина Бонева – Зам.-министър на РРБ…………………………………………дата………………………………

Мирослава Владимирова- Главен секретар…………………………………………………дата………………………….

Мария Костова, директор на дирекция ФСД, МРРБ……………………………………….дата………………………….

Ася Станкова – Главен директор, ГД СППРР, МРРБ……………………………………дата………………………………..

Нурай Осман – и.д. началник отдел ФУК, ГД СППРР……………………………………дата………………………………..

Живка Георгиева – началник отдел КОПН, ГД СППРР……………………………………дата………………………………..

Изготвил:

Георги Витяков, гл. експерт отдел ФУК, ГД СППРР…………………………дата………..………………………